ZAPISNIK

24. sjednice Vijeća Mjesnog odbora Dragonožec, održane 10. ožujka 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: Članovi Vijeća: Marijan Hrgović, Mirica Fanuko i Janko Horvat.
ODSUTNI: Stjepan Cerovski i Jure Pućko. 
Stručni suradnik Petar Vukelić.

[bookmark: _GoBack]Predsjednik Vijeća Marijan Hrgović pozdravlja prisutne, otvara sjednicu, utvrđuje da su sjednici nazočna tri člana te je postignuta večina za pravovaljano raspravljanje i odlučivanje. Prije utvrđivanja dnevnog reda, predsjednik predlaže da se na idućoj sjednici  koja će biti još ovoga mjeseca, raspravlja o zapisnicima sa 22. i 23. sjednice. Smatra da svi članovi trebaju biti upoznati sa informacijama. 
Predsjednik daje na glasanje prijedlog o zapisnicima.
Jednoglasno ( 3 „za“), usvojen je prijedlog da se o zapisnicima raspravlja na idućoj sjednici. 
Predsjednik otvara raspravu o dnevnome redu. Predsjednik daje na glasanje dnevni red  
Jednoglasno (3„za“) je usvojen 
DNEVNI RED
1. Prijedlog zaključka o stavljanju Zaključka o sazivanju zbora građana van snage
2. Deficitarne djelatnosti - informacija
3. Pitanja i prijedlozi

Ad. 1. - Prijedlog zaključka o stavljanju Zaključka o sazivanju zbora građana van snage


Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Informirao je članove da su zatraženi odgovori i zatražen sastanak u uredu gradonačelnika na temu izgradnje škole, dvorane, ljekarne i ambulante u Dragonošcu. Iz tog razloga predlaže da se zbor građana ne održi. Obzirom da se više nitko nije javljao za raspravu, predsjednik zatvara raspravu te daje na glasanje slijedeći zaključak
Jednoglasno (3 „za“) je usvojen slijedeći zaključak

ZAKLJUČAK
o stavljanju izvan snage Zaključka o sazivanju zbora građana MO Dragonožec


1. Vijeće Mjesnog odbora Dragonožec raspravljalo je o potrebi sazivanja zbora građana vezano uz izgradnju Područne osmogodišnje osnovne škole sa sportskom dvoranom i uz popratne sadržaje koji su bili u sklopu objekta uništene škole – ambulante i ljekarne.

2. Vijeće Mjesnog odbora Dragonožec stava je da se prije organizacije zbora građana trebaju zaprimiti informacije svih nadležnih ureda po upitima Vijeća. Također, da se s predstavnicima nadležnih gradskih ureda treba održati sastanak po pitanju izgradnje Područne osmogodišnje osnovne škole Dragonožec, dvorane, ambulante i ljekarne.

3. Stavlja se izvan snage Zaključak o sazivanju zbora građana MO Dragonožec KLASA: 024-08/23-003/314, URBROJ: 251-13-11-8/004-23-7, donesen na 23. sjednici Vijeća 16. veljače 2023. godine.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Brezovica na daljnje postupanje.
Ad. 2.  - Deficitarne djelatnosti - informacija

Marijan Hrgović otvara drugu točku dnevnoga reda, otvara raspravu te daje informacije vezane uz deficitarna zanimanja na području Grada Zagreba. U raspravi sudjeluju svi članovi vijeća. 
Predsjednik zatvara raspravu te predlaže da svoje prijedloge o deficitarnim zanimanjima članovi dostave putem maila na Gradsku četvrt ili referentu za Dragonožec (brezovica@zagreb.hr i stjepan-tomislav.krizanic@zagreb.hr).

Ad. 3. - Pitanja i prijedlozi

	Marijan Hrgović otvara točku Pitanja i prijedlozi. Otvara raspravu. Informira članove o pristiglim odgovorima od strane Hrvatskih šuma za sanaciju puta k.č. 2913/3, k.o. Dragonožec.  Informirao je i o pristiglom pozitivnom odgovoru od strane Odbora za imenovanje naselja, ulica i trgova za imenovanje ulica Pri čretu i Zahrastje. Zatražio je da se obavijeste nadležni o pojavi rasističkih i fašističkih grafita na zgradi uništene škole, isto tako zatražio je da se zaustavi i spriječi ulazak djece i mladeži u prostor podruma zgrade koja nije uporabljiva. 
Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 20,15 sati. 



KLASA: 024-08/23-003/539
URBROJ: 251-13-11-8/004-23-2
Donji Dragonožec, 10. ožujka 2023.

